LEZZAYER TAMANEƔT – Yella-d udiwenni ass n ttlata deg Lezzayer Tamaneɣt gar uneɣlaf n tnezduɣt d temdint, Abdelmadjid Tebboune, d unmahal amiksiki deg Lezzayer, Juan Jose Gonzales Mijares, ladɣa ɣef wayen yerzan lebni n tnezduɣt deg Lezzayer, ɣef wakken ay d-yenna yiwen n ulɣu n uɣlif.
Ssawlen-d sin-a n yidisan ɣef lebɣi-nsen akken ad snernin « amɛawen ara d-yawin lfayda » s uttekki n tkebbaniyin timiksikiyin n lebni deg wahilen ay tnezduɣt d yimuhal inagduden, ɣef wakken ay d-tenna teɣbalut-a.
Deg tegnit-a, anmahal amiksiki yenna-d tewjed tmurt-nnes deg uttekki deg ussefɛel n wahil s tigin n yifadden i tkebbaniyin timiksikiyin akken ad ttekkint gar tkebbaniyin drusen ay yettwaqeblen deg unrar-a. Seg yidis-nnes, Mass Tebboune yenna-d d akken yesteṛḥib s wakk leṣnaf n umɛawen ucrik deg unrar-a.
kab_Latn kab_Latn kab_Latn